Tony Cetinski

**Tony Cetinski** (Pula, 31. svibnja 1969.), hrvatski glazbenik i pjevač.

## Biografija
Tony Cetinski je odlikovan Redom Danice hrvatske s likom Marka Marulića, za doprinos kulturi. Višestruki je dobitnik Porina, s brojnim nagradama struke i publike. Tokom 2000-ih bio je među 2 najemitiranija izvođača u Republici Hrvatskoj. 2009. godine bio je najemitiraniji izvođač u Republici Hrvatskoj po službenim statistikama Hrvatskog društva skladatelja (ZAMP-a). Suvereni je vladar top lista i ostvario je međunarodnu suradnju. Tony je snimio duet *Dolce suono* sa slavnim tenorom Joséom Carrerasom, koji su promovirali koncertom u Zagrebu 2007. godine. Na koncertu koji je José Carreras održao u zagrebačkoj Areni 19. 12. 2009. godine, Tony je gostovao slavnom tenoru, zajedno sa Celine Byrne, čime su još jednom potvrdili uspješnu suradnju. Kao gost Michaela Boltona nastupio je na koncertima u londonskom Royal Albert Hallu, gdje je izvodio pjesme *Caruso* i *O sole mio*. Nakon što je napunio sve veće dvorane u Hrvatskoj i regiji, Tony je 2008. ispunio san i zapjevao u prepunoj pulskoj Areni. Tony 2009. godine piše povijest hrvatske glazbe kao prvi izvođač koji je napunio zagrebačku Arenu dva dana zaredom, čemu je prisustvovalo 40.000 ljudi.

## Privatni život
Tony, punim imenom Anthony, rođen je 31. svibnja 1969. u Puli, u obitelji poznatih glazbenika. Njegov otac Mirko Cetinski je uspješan pjevač od 1960-ih godina, njegov brat Matteo Cetinski je također imao glazbenu karijeru 1990-ih godina, a majka Vinka Cetinski je bila doministrica turizma u Vladi Republike Hrvatske. U braku sa Dubravkom od 2014. godine.

## Diskografija

* 1991: *Samo srce nikad ne laže* 
* 1992: *Ljubomora 1*
* 1993: *Ljubomora 2*
* 1995: *Ljubav i bol*
* 1997: *Prah i pepeo*
* 1998: *A1*
* 2000: *Triptonyc*
* 2003: *A sada...*
* 2005: *Budi uz mene*
* 2007: *Tony Cetinski i prijatelji*
* 2008: *Ako to se zove ljubav*
* 2009: *Tony Cetinski - Live In Arena Zagreb - Furia Tour*
* 2010: *Da Capo*
* 2011: *The Best of Tony Cetinski*
* 2012: *Opet si pobijedila*
* 2018: *Kao u snu*
Novi, crossover album *Da Capo*, s 14 pjesama, na tržištu je od lipnja 2010. godine. Na albumu se nalaze svjetski klasici: *E lucevan le stelle, Torna a Surriento, Parla mi d'amore Mariu, Chitarra Romana, Non ti scordar di me, [[Nessun dorma]]*, ali i nekoliko novih crossover pjesama. Dvije pjesme na albumu kao kompozitor potpisuje Tony Cetinski. Producent albuma i aranžer novog albuma Tonyja Cetinskog je John Cameron. Sve pjesme na albumu odsvirane su sa Slovenskim simfonijskim orkestrom i Zagrebačkom filharmonijom.

#### Ostala izdanja
* 2008: *Tony Cetinski-Arena Live'08* - DVD
* 2008: *Blago onom tko te ima* - dokumentarni film
* 2009: *Tony Cetinski-Live in Arena Zagreb* - DVD+2CD

## Nagrade i priznanja
Najnovije: 
* 2010: Porin za hit godine - "Kad žena zavoli"
* 2009: Media Servis - nagrada glazbenik godine
* 2009: Fender - nagrada za izniman doprinos glazbi - vokal
* 2009: Indexi, nagrada za najbolji pop album - "Ako to se zove ljubav"
* 2009: Indexi, nagrada za najbolju internacionalnu suradnju, Tony Cetinski & Kiki Lesendrić
* 2009: Porin za najbolju mušku vokalnu izvedbu, album "Ako to se zove ljubav"
* 2008: Zlatna ploča za album "Ako to se zove ljubav"
* 2008: Platinasta ploča za album "Budi uz mene"
* 2008: Porin za najbolji video program, DVD "Tony i prijatelji"
* 2008: Pjevač godine po izboru glavnih urednika i slušatelja Hrvatskog radija
* 2008: Najslušanija pjesma u BiH, Radio Stari Grad, duet s Ivanom Banfić - "To je vrijedilo čekati"

* Dobitnik odlikovanja Red Danice hrvatske s likom Marka Marulića, za doprinos u kulturi (1995. godine)

Osvojio nekoliko Porina:
* 1996: Pjesma godine (pjesma "23.prosinac")
* 1996: Najbolja muška vokalna izvedba (pjesma "23.prosinac")
* 1997: Najbolja vokalna suradnja, Vanna i Tony Cetinski (pjesma "Dont let the sun go down on me")
* 1999: Najbolji pop album (album "A1"); najbolja muška vokalna izvedba (album "A1")
* 2006: Najbolji album pop i zabavne glazbe (album "Budi uz mene")
* 2008: Najbolji video program, DVD "Tony i prijatelji"
* 2009: Najbolja muška vokalna izvedba (album "Ako to se zove ljubav")
* 2010: Hit godine (pjesma "Kad žena zavoli")

Pobjede na festivalima:

Dora:
* 1994: pjesma *[[Nek' ti bude ljubav sva]]*

Hrvatski radijski festival:
* 2003: Nagrada žirija glazbenih urednika (pjesma *Blago onom tko te ima*)
* 2004: Nagrada žirija glazbenih urednika (pjesma *Budi uz mene*)
* 2005: Nagrada žirija glazbenih umjetnika (pjesma *Kad bi dao Bog*)

Nagrada slušatelja Radio M, Sarajevo (pjesma *Kad bi dao Bog*)

* 2006: Grand prix, nagrada žirija glazbenih urednika i nagrada slušatelja (pjesma *Sve je s tobom napokon na mjestu*)

Pop Express festival:
* 1994: Pop pjevač godine
* 1995: Pop pjevač godine; pop pjesma godine (*23.prosinac*)

Splitski festival:
* 1993: 3.nagrada stručnog žirija (pjesma *Na kraju putovanja*)
* 1995: 2. nagrada publike i radio postaja (pjesma *Ti, samo ti*)
* 1996: Grand prix (pjesma *Neka noćas dođu svi*)
* 2001: Grand prix (pjesma *Dobar dan ti dušo*) - duet sa Zoricom Kondžom

Melodije hrvatskog Jadrana:
* 1996: Srebrni galeb - 2.nagrada publike (pjesma *Morski vuk*) – duet s Oliverom Dragojevićem

Melodije Istre i Kvarnera:
* 1993: 1. nagrada (pjesma *Santa Eufemia*)

Međunarodni festival pisme i vina Marko Polo:
* 2001: Grand prix (pjesma *Femme fatale*)

Pjesma Mediterana - Budva:
* 2000: 2.nagrada (pjesma *Kao jučer*)

Sunčane Skale - Herceg Novi:
* 2005: 2. nagrada (pjesma *Čovjek od leda*)

Bihaćki festival:
* 2003: 1. nagrada za aranžman, 2.nagrada stručnog žirija i publike (pjesma *Sve bih opet*)

Oscar popularnosti BiH:
* 2003: Pop pjevač godine

Radio M:
* 2003: Pjevač godine - Cro scena u BIH

Radijski festival BiH:
* 2004: Najslušaniji izvođač iz HR

Nagrada Davorin:
* 2004: Najbolji komšijsko-susjedski album (*A sada*)
* 2006: Najbolji pop album (*Budi uz mene*)
* 2006: Najbolja muška vokalna izvedba
* 2006: Najbolji pop izvođač
* 2006: Najbolja internacionalna vokalna suradnja (*Sigurni* - grupa Erato)

Music Pub godišnja nagrada:
* 1995: Pjevač godine

## Vanjske veze

* ''Discogs.com'' - Tony Cetinski - Diskografija
* ''Croatia Records'' - Tony Cetinski - Croatia Records
* ''Scardona''  - Tony Cetinski - Scardona
* ''Hit Records'' - Tony Cetinski - Hit Records
* ''Aquarius Records''  - Tony Cetinski - Aquarius Records